དེ་ནས་རྩ་བའི་རྒྱུ་མཚན་གཞན་ཞིག་ནི་བར་ལམ་འཛམ་གླིང་གི་དུས་རབས་འཕོ་འགྱུར་འགྲོ་གི་ཡོད་པ་དང༌།དུས་རབས་རེ་རེའི་མི་དེ་ཚོ་ཧ་ལམ་ལོ་བཅུ་གྲངས་ནང་དུ་འགྱུར་བ་འགྲོ་གི་ཡོད་རེད།དེ་ལས་མགྱོགས་པ་ལོ་གཅིག་གཉིས་ནང་ལ་འགྱུར་བ་འགྲོ་གི་རེད།དེ་འདྲའི་དུས་ཚོད་ལ་ང་རང་བོད་པ་ཚོ་ནི་དེ་བས་ཀྱང་འགྱུར་བ་ཆེན་པོ་འགྲོ་གི་ཡོད།འགྱུར་བ་ཕྱིན་པའི་སྐབས་ལ་གནས་ཚུལ་དེ་བསམ་བློས་རྗེས་ཟིན་པ་ཞིག་དགོས་ཀྱི་ཡོད་པ་དང༌།དངོས་ཡོད་གནས་ཚུལ་དེ་ལ་གཞིགས་པའི་མཐའ་གཉིས་སུ་མ་ལྷུང་བའི་ཐོག་ནས་ང་ཚོ་འཚོ་ཐབས་བསམ་བློ་གཏོང་དགོས་པ་མ་གཏོགས།ང་རང་ཚོར་བདེན་པ་ཡོད་པའི་དཔའ་བློ་ཁོག་ཅིག་དང༌།ལྷག་བསམ་གཅིག་པུས་འདང་གི་ཡོད་པ་མ་རེད།དངོས་ཡོད་གནས་ཚུལ་ལ་རན་པ་ཞིག་དགོས།